**Clinical Tracer Highlight การดูแลผู้ป่วยเบาหวาน**

|  |  |
| --- | --- |
| **โรงพยาบาล** | โรงพยาบาลปากท่อ |
| **สภาวะทางคลินิก** | การดูแลผู้ป่วยเบาหวาน |
| **วันที่จัดทำข้อมูล** | มิถุนายน 2557 |

1. **บริบท**

โรคเบาหวานเป็นโรคเรื้อรังที่มีผู้ป่วยมารับบริการมากเป็นอันดับ2 ของผู้ป่วยนอก ร.พ.ปากท่อ และมีแนวโน้มเพิ่มมากขึ้น โดยผู้ป่วยเบาหวานที่ได้รับการขึ้นทะเบียนในโรงพยาบาล ปี 2555 มีจำนวน 1,223 คน ปี 2556 จำนวน 1,470 คน เป็นผู้ป่วยรายใหม่ร้อยละ 4.3 และปี 2557 จำนวน 1561 คน เป็นผู้ป่วยรายใหม่ร้อยละ 3.4 เดิมเปิดให้บริการวันอังคารและวันพฤหัส แต่รอตรวจรวมกับผู้ป่วยอื่นๆ ทำให้ มีระยะเวลาการรอคอยนาน คลินิกบริการมีความแออัด การให้สุขศึกษาทำได้ไม่สะดวก

การคัดกรองภาวะแทรกซ้อนยังไม่ทั่วถึง มีผู้ป่วยหลายรายที่มารักษาต่อเนื่องแต่ไม่ได้รับการตรวจเลือดคัดกรองภาวะแทรกซ้อน นอกจากนี้การคัดกรองภาวะแทรกซ้อนทางตายังทำได้น้อย เนื่องจากต้องรอประสานทีม รพศ.นำเครื่องถ่ายภาพจอประสาทตามาตรวจได้ปีละครั้ง นอกนั้นจะตรวจคัดกรองโดยแพทย์ซึ่งจะทำเมื่อผู้ป่วยแจ้งอาการที่สงสัยเท่านั้น

1. **ประเด็นคุณภาพ/ความเสี่ยงที่สำคัญ**

* การลดความแออัด และระยะเวลาการรอคอย
* การควบคุมระดับน้ำตาลในเลือด
* การตรวจคัดกรองเพื่อค้นหาภาวะแทรกซ้อน
* การให้ข้อมูลและการเสริมพลังของกลุ่มเสี่ยงเพื่อการปรับเปลี่ยนพฤติกรรมสุขภาพ

1. **เป้าหมายการพัฒนา และ กระบวนการเพื่อให้ได้คุณภาพ**

|  |  |
| --- | --- |
| เป้าหมายการพัฒนา | กระบวนการเพื่อให้ได้คุณภาพ |
| ลดความแออัด และระยะเวลาการรอคอย | * โรงพยาบาล เปิดคลินิกเบาหวาน แยกออกจากคลินิกโรคทั่วไป ให้บริการเฉพาะวันอังคารและวันพฤหัส และเปิดคลินิกโรคเรื้อรัง สำหรับผู้ป่วยตำบลปากท่อ ให้บริการเฉพาะวันศุกร์ * ส่งผู้ป่วยที่สามารถควบคุมระดับน้ำตาลได้ดีไม่มีภาวะแทรกซ้อนไปรับการรักษาต่อที่ รพสต.ใกล้บ้าน และมีแนวทางการส่งกลับมารับการรักษาตัวที่โรงพยาบาลเมื่อพบอาการผิดปกติ * มีแพทย์รับผิดชอบออกตรวจทุกรพสต.และมีระบบให้คำปรึกษาโดยแพทย์ทางโทรศัพท์และทาง line , skype * มีการประชุมคณะกรรมการ NCD Board และนิเทศติดตามงาน รพสต. |
| ผู้ป่วยสามารถควบคุมระดับน้ำตาลสะสมในเลือด HbA1C <7 | * ประเมินปัญหา Hypo/Hyperglycemia ทุกครั้งที่ผู้ป่วยมารับบริการ เพื่อหาสาเหตุแนวทางแก้ไขและวิธีการป้องกันความรุนแรง * ใช้ CPG ในผู้ป่วยที่รับไว้รักษาตัวในโรงพยาบาล * มีการให้ข้อมูลและเสริมพลังในเรื่องอาหารเบาหวาน การใช้ยา การออกกำลังกาย ทั้งรายกลุ่มและรายบุคคล * ปรับปรุงสมุดประจำตัวเบาหวานให้ผู้ป่วยมีความเข้าใจในการดูแลตนเอง |
| ผู้ป่วยทุกรายได้รับคัดกรองภาวะแทรกซ้อน ทางตา ไต เท้า ครบตามเกณฑ์ | * พยาบาลคลินิกเบาหวาน เป็นผู้คัดกรองผู้ป่วยที่ถึงเวลาต้องตรวจภาวะแทรกซ้อนเบาหวานประจำปี และแจ้งแพทย์ในประวัติคัดกรองทุกครั้ง * จัดซื้อเครื่องถ่ายภาพจอประสาทตา แต่ต้องรอประสานผู้ใช้เครื่องจาก รพศ. จึงได้นัดหมายรวมผู้ป่วยตรวจปีละครั้งที่คลินิก และออกตรวจที่ รพสต.ที่มีผป.จำนวนมากผู้ที่มีจอประสาทตาผิดปกติจะส่งต่อพบจักษุแพทย์ และติดตามต่อเนื่องทุก 3-6เดือน * ตรวจคัดกรองภาวะแทรกซ้อนทางไตตั้งแต่ระยะแรก โดยใช้ urine strip test สำหรับ Micro,Macro-albuminuria ทุกราย และตรวจ Cr รายงานค่า eGFR ที่ระบบ HOSxP ให้แพทย์ทราบเมื่อผู้ป่วยเข้าตรวจ * มีระบบแจ้งผลการตรวจ Lab ตอบกลับทาง website ร.พ.ปากท่อ สำหรับ รพสต.พิมพ์ผลตรวจติดประวัติผู้ป่วยให้แพทย์ที่ไปออกตรวจทราบปรับการรักษา * มีการตรวจเท้า และจัดหารองเท้าให้ผู้ป่วย ในรายที่มีข้อบ่งชี้ |
| ลดอัตราการเกิดผู้ป่วยรายใหม่ | * พัฒนาระบบคัดกรองกลุ่มเสี่ยง (อายุ>15ปี) โดยประสานเครือข่ายโรงพยาบาลส่งเสริมสุขภาพตำบลและกลุ่มงานเวชศาสตร์ครอบครัวและบริการด้านปฐมภูมิของโรงพยาบาล * ให้ความรู้ สร้างความตระหนักและเสริมพลังกลุ่มเสี่ยง เช่น กิจกรรมค่าย DPAC ปรับเปลี่ยนพฤติกรรมสุขภาพในกลุ่มเสี่ยง |

1. **ผลการพัฒนา**

|  |  |  |  |  |  |  |
| --- | --- | --- | --- | --- | --- | --- |
| ตัวชี้วัด | เป้าหมาย | 2553 | 2554 | 2555 | 2556 | 2557 (9 ด) |
| ระยะเวลารอคอยแพทย์ที่ OPD (นาที) | < 60 | 63 | 67 | 59 | 45 | 44 |
| ผู้ป่วยมี FBS อยู่ในระดับ 70 -130 mg/dl | > 50% | N/A | N/A | 29 | 27.8 | 44.6 |
| ผู้ป่วยได้รับการตรวจ HbA1C | > 40% | 20.83 | 11.11 | 14.16 | 32.84 | 31.24 |
| ผู้ป่วยเบาหวานที่มีระดับ HbA1C < 7 | > 40% | 2.08 | 1.39 | 9.65 | 18.84 | 11.98 |
| ผู้ป่วยเบาหวานเข้ารับการรักษาตัวด้วยHypoglycemia | < 5% | N/A | N/A | 0.28 | 0.24 | 0.17 |
| ผู้ป่วยที่มีภาวะแทรกซ้อนทางตา | < 10% | N/A | 7.2 | 0 | 4 | 14.9 |
| ผู้ป่วยที่มีภาวะแทรกซ้อนทางไต | < 20% | N/A | N/A | 28.5 | 30 | 17.8 |
| ผู้ป่วยที่มีภาวะแทรกซ้อนทางเท้า | < 10% | NA | NA | 0.23 | 0.15 | 0.25 |
| ผู้ป่วยที่มีภาวะไขมันในเลือดสูง | < 40% | NA | NA | 29 | 43.2 | 37.8 |
| กลุ่มเสี่ยงได้รับการคัดกรองเบาหวาน | > 90 % | NA | NA | 92 | 94 | 95 |

1. **แผนการพัฒนาต่อเนื่อง**

* ทบทวนกับทีมสหวิชาชีพ กรณีเข้ารับการรักษาเป็นผู้ป่วยในด้วยภาวะแทรกซ้อน Hypoglycemia และ Hyperglycemia
* พัฒนาเสริมพลังผู้ดูแล ( care giver ) ในผู้ป่วยที่มีภาวะแทรกซ้อน
* ผู้ป่วยที่มีปัญหาจำเป็นต้องดูแลต่อเนื่องที่บ้านและขาดการรักษา มีการติดตามเยี่ยมบ้านอย่างต่อเนื่อง
* พัฒนารูปแบบ ประเมินผลการปรับเปลี่ยนพฤติกรรมสุขภาพเป็นรายบุคคล
* การพัฒนาศักยภาพการดูแลผู้ป่วยเบาหวานใน รพ.และรพสต.
* การพัฒนาแกนนำผู้ป่วยเบาหวานในชุมชนเพื่อการดูแลซึ่งกันและกันอย่างต่อเนื่อง
* *เพิ่มการเข้าถึงการคัดกรองจอประสาทตาให้ครอบคลุมจำนวนผู้ป่วยมากขึ้น และรวมผู้ป่วยที่รักษาต่อเนื่องที่ รพสต.ด้วย*